

**"Оңалтуды және банкроттықты басқарушыларының қорытынды есебінің нысандарын бекіту туралы" Қазақстан Республикасы Премьер-Министрінің орынбасары - Қазақстан Республикасының Қаржы министрінің 2014 жылғы 15 мамырдағы № 224 бұйрығына өзгерістер мен толықтырулар енгізу туралы**

Қазақстан Республикасы Қаржы министрінің 2015 жылғы 9 желтоқсандағы № 636 бұйрығы. Қазақстан Республикасының Әділет министрлігінде 2015 жылғы 26 желтоқсанда № 12552 болып тіркелді

      **БҰЙЫРАМЫН:**

      1. «Оңалтуды және банкроттықты басқарушыларының қорытынды есебінің нысандарын бекіту туралы» Қазақстан Республикасы Премьер-Министрінің орынбасары – Қазақстан Республикасы Қаржы Министрінің 2014 жылғы 15 мамырдағы № 224 бұйрығына (Нормативтік құқықтық актілерді мемлекеттік тіркеу тізілімінде № 9522 болып тіркелген, 2014 жылғы 11 шілдеде «Әділет» ақпараттық-құқықтық жүйесінде жарияланған) мынадай өзгерту мен толықтырулар енгізілсін:

      тақырыбы мынадай редакцияда жазылсын:

      "Оңалтуды және банкроттықты басқарушылардың қорытынды есебінің нысандарын бекіту туралы";

      көрсетілген бұйрықпен бекітілген оңалтуды басқарушының қорытынды есебінің нысанында:

      2-бөлімде:

      2.5-тармақ мынадай редакцияда жазылсын:

      «2.5 Оңалту жоспарын\*, оңалту жоспарына өзгертулерді және

толықтыруларды енгізіп\* бекіту туралы сот ұйғарымы 20\_\_ жылғы

«\_\_\_»\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ шығарылды.

                 (соттың атауы)

      Оңалту жоспарын, оңалту жоспарына өзгертулерді және

толықтыруларды келісу туралы кредиторлар жиналысының 20\_\_\_ жылғы

«\_\_\_»\_\_\_\_\_\_\_\_\_\_\_\_\_ № \_\_\_\_\_хаттамасы.»;

      мынадай мазмұндағы 2.6-тармақпен толықтырылсын:

      «2.6 Банкроттық рәсімін тоқтату, оңалту рәсімін қолдану және

оңалту жоспарын бекіту туралы сот шешімі 20\_\_ жылғы

«\_\_\_»\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ шығарылды;

                   (соттың атауы)

      Борышкер «Оңалту және банкроттық туралы» 2014 жылғы 7 наурыздағы Қазақстан Республикасы Заңының 95-1-бабына сәйкес банкроттық рәсімнен оңалту рәсіміне көшкен жағдайда 2.6-тармақ толтыруға жатады.»;

      көрсетілген бұйрықпен бекітілген банкроттықты басқарушының қорытынды есебінің нысанында:

      13-бөлім мынадай мазмұндағы бөліммен толықтырылсын:

      «Егер, банкроттық рәсімін өткізу кезеңінде банкрот кәсіпорын сатуды жүзеге асырған жағдайда 1, 2, 3, 4, 5, 7 және 13-бөлімдер толтырылуға жатады.».

      2. Қазақстан Республикасы Қаржы министрлігінің Мемлекеттік кірістер комитеті (Д.Е. Ерғожин) заңнамада белгіленген тәртіпте:

      1) осы бұйрықтың Қазақстан Республикасының Әділет министрлігінде мемлекеттік тіркелуін;

      2) осы бұйрық Қазақстан Республикасы Әділет министрлігінде мемлекеттік тіркелуден өткеннен кейін күнтізбелік он күн ішінде оны мерзімді баспа басылымдары мен «Әділет» ақпараттық-құқықтық жүйесінде, сонымен қатар «Қазақстан Республикасы Әділет министрлігінің республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнының Қазақстан Республикасының нормативтiк құқықтық актiлерiнiң эталондық бақылау банкiсінде ресми жариялауға жіберуді;

      3) осы бұйрықтың Қазақстан Республикасы Қаржы министрлігінің ресми интернет-ресурсында орналастырылуын қамтамасыз етсін.

      3. Осы бұйрық алғашқы ресми жарияланған күнінен кейін күнтізбелік он күн ішінде қолданысқа енгізіледі.

*Қазақстан Республикасының*

*Қаржы министрі                                  Б.Сұлтанов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК